Þingeyrarvefurinn / Fréttir / Súgfirðingar eignast verbúð • Byggð að þúsund ára gamalli fyrirmynd
Þingeyrarvefurinn>Fréttir>Súgfirðingar eignast verbúð • Byggð að þúsund ára gamalli fyrirmynd
17.07.2017 - 07:45 | Vestfirska forlagið,Morgunblaðið,Hallgrímur Sveinsson,Björn Ingi Bjarnason
Súgfirðingar eignast verbúð • Byggð að þúsund ára gamalli fyrirmynd
Ver­búð. - Forn­minja­fé­lag Súg­anda­fjarðar hef­ur reist ver­búð í Staðar­dal í Súg­andafirði að þúsund ára gam­alli fyr­ir­mynd. Hún er öll­um opin og öll­um vel­komið að líta inn og lifa sig inn í þúsund ára sögu útræðis. Ljós­mynd/%u200BIngrid Ku­hlm­an
Sjálf­boðavinna. - Vinna við ver­búðina hófst síðastliðið sum­ar þegar vegg­irn­ir voru hlaðnir og í sum­ar var sett torfþak og gafl­ar og hurð smíðuð. — Ljós­mynd/​Ingrid Ku­hlm­an
Verbúðin Ársól í Staðardal. Ljósm.: Eyþór Eðvaldsson.
Verbúðin Ársól í Staðardal.
„Ver­búðir voru íverustaðir sjó­manna sem reru til fiskj­ar á árum áður frá land­námi. Þetta eru stein­hlaðin hús við sjáv­ar­strönd­ina. Þess­ar minj­ar eru ein­fald­lega að hverfa í brimið með hækk­andi sjáv­ar­yf­ir­borði og land­sigi,“ seg­ir Eyþór Eðvarðsson, formaður Forn­minja­fé­lags Súg­anda­fjarðar, en fé­lagið hef­ur reist ver­búð í Staðar­dal í Súg­andafirði að þúsund ára gam­alli fyr­ir­mynd.
„Verk­efnið byrjaði með stofn­un Forn­minja­fé­lags­ins fyr­ir rúm­um þrem­ur árum. Við stofnuðum fé­lagið til þess að skoða hvað væri til af forn­minj­um í firðinum, skrá ör­nefni og sögu fornra hluta og svæða. Einnig erum við að safna göml­um ljós­mynd­um á vefsvæði,“ seg­ir Eyþór en bygg­ing ver­búðar­inn­ar hófst síðastliðið sum­ar.
„Við feng­um Valdi­mar Öss­ur­ar­son úr Kolls­vík til þess að rýna í gaml­ar ver­búðir og hann kom með til­gátu um hvernig þetta leit út. Fyr­ir­mynd­in er sótt í gamla tím­ann og því mjög ein­föld, byggð úr grjóti, torfi og viði.“
Eyþór seg­ir að marg­ar forn­minj­ar séu í Súg­andafirði og eins á öllu land­inu. „Ísland er búið að skrá um 25% af forn­minj­um sín­um, sem er mjög lítið en það vant­ar pen­ing í verk­efnið.“
Allt unnið í sjálf­boðavinnu
„Í næsta ná­grenni má sjá tóft­ir af ver­búðum en í Staðardaln­um var róið til fiskj­ar frá nokkr­um ver­stöðvum; Stöðinni, Árósn­um og Kera­vík­inni,“ seg­ir Eyþór og bæt­ir við að verk­efnið hafi verið unnið í góðu sam­starfi við Minja­stofn­un sem m.a. tók út svæðið áður en fram­kvæmd­ir hóf­ust til að tryggja að eng­um minj­um yrði raskað.
Ver­búðin hef­ur fengið nafnið Ársól eft­ir kven­fé­lag­inu sem rak rétt­ar­skál­ann sem var á sama stað og búðin er byggð á. Sá skáli var rif­inn fyr­ir ein­hverj­um tug­um ára, að sögn Eyþórs. „Við heiðruðum kven­fé­lagið með því að nefna búðina eft­ir því.“
Við hliðina á ver­búðinni er sex­ær­ing­ur sem Forn­minja­fé­lag Súg­anda­fjarðar fékk frá báta­safn­inu á Reyk­hól­um og er hann um 80 ára gam­all. „Við ætl­um einnig að setja niður aflrauna­steina en al­gengt var að sjó­menn reyndu sig í aflraun­um, og hugs­an­lega búa til hróf fyr­ir bát­inn, fisk­g­arða og trön­ur. Við ætl­um líka að skoða inni í búðinni hvað við get­um gert þar, hvernig flet­in voru og eld­un­araðstaða.
Fjöldi fé­lags­manna og annarra vel­unn­ara kom að verk­efn­inu og sýndi því mik­inn vel­vilja. Allt var unnið í sjálf­boðavinnu og það sem þurfti að kaupa var keypt með fé­lags­gjöld­um Forn­minja­fé­lags­ins. Þessi ver­búð er fyr­ir okk­ur alla Íslend­inga, þetta er okk­ar þjóðar­arf­ur. Þetta er líka svo gríðarlega fal­leg­ur staður. All­ir eru vel­komn­ir en við biðjum fólk bara að ganga vel um.“
laugardaginn 15. júlí 2017.